En 1956 Nikita Kruschev denunció a deportación d'os calmucos, carachais, balcars, chechens y inguixes en o XX Congreso d'o Partito Comunista d'a Unión Sovietica. A fins de 1956 un decreto autorizó que ixos pueblos tornasen a lur tierra, cosa que se produció sobretot en 1959. A qüestión d'os tartres de Crimea, os meskhetas y os alemans d'a Volga quedó empantanata, y dica a descomposición d'a URSS no s'han produeito grans cambeyos. O gubierno d'a Ucraína independient permitió que bells mils tartres s'establisen en Crimea. Tamién bells meskhetas son tornando ta Cheorchia. Os alemans d'a Volga deportatos en Cazaquistán no pueden tornar a las riberas d'a Volga y emigran t'Alemanya.